Seksologie artikels | Timothy Kieswetter's Blog oor Gesonde Seksualiteit
Category Archives: Seksologie artikels
Hier is 'n versameling van artikel wat oor seksologie gaan
Posted on October 17, 2013 by Timothy Kieswetter
(HIER IS DIE BOEK NOU – BESTEL HOM HIER)
Ek wil dieselfde sê oor seksualiteit. Mense kry nie kinders vir wie seksualiteit sies, skaam, lelik en vuil is nie, net konserwatiewe ouers.
Ons moet begin om te verstaan dat seksualiteit, begin in elke kind as skoon, heilsaam, rein, mooi, opreg en gesond. Daarom sal jy kinders vind wat dit lief om kaalbas deur die huis te hardloop. Dat nadat hulle geleer het om self op die pottie te sit, sal hulle vir almal uitnooi om te kom kyk en sodra jou seuntjie leer dat hy iets het wat meisies nie het nie, sal hy sommer voor al jou kuiergaste met al die trots in die wêreld die publieke aankondiging maak, "Kyk, ek het 'n tottie."
Iemand het eendag vir my gesê, hy wens dat sy kinders verewig onskuldig sal bly.
Onskuldig? Ja ek bid dit ook vir jou kinders, maar Naïef? Nooit.
Vandag se gedagte oor gesonde seksopvoeding vir ouers met kinders, wil ek net fokus op die titel wat ons aan hierdie gesprek koppel.
"Die blommetjies en die bytjies."
Nou ek studeer seksuologie nou al 'n lang ruk en ek verstaan nog steeds nie, waar op aarde hierdie blommetjies en bytjie vandaan kom en hoe dit sin maak nie. Ek weet bye steek, en blomme het stampers, maar meer as dit maak dit nie vir my sin nie. Die twee is nie eers dieselfde spesies nie.
Die Engels is dalk 'n bietjie nader met "The birds and the bees", nog steeds nie dieselfde spesies nie, maar darem kan al twee saam weg vlieg.
Moenie jou kind se intelligensie onderskat nie. Hulle gaan agterkom wanneer jy vir hulle lieg. En hoe meer hulle voel jy probeer iets wegsteek hoe meer nuuskierig gaan jy hulle maak.
Daarom as jy vir jou kind die heeltyd stories oor blommetjies, bytjies en voëls vertel gaan jy die kind baie meer nuuskierig maak oor die penis en die vagina.
Maar as jy van die begin af vir jou kinders leer dis 'n penis en dis 'n vagina, en vir hulle leer 'n mens kan normaal oor seks praat sonder om skuldig te voel of skaam te kry, sal nuuskierigheid verminder, want hulle voel nie jy steek iets vir hulle weg nie.
(Glo my nie, dis okay. Doen hierdie eksperiment met jou kind. Neem daardie sjokolade wat jou kind so dop hou die hele dag en gaan in die kamer en steek dit weg. Kom uit sonder die sjokolade en jou kind sal dadelik vir jou vra, waar is dit? Moenie jou kind antwoord nie. Gee vae antwoorde soos wat jy nou sou doen met die blommetjies en bytjies. Los jou kind alleen, en kyk wat maak hy! Verseker die eerste geleentheid wat hy gaan kry, is hy in jou kamer en op 'n soektog na daardie sjokolade, want hy weet jy lieg vir hom, hy weet jy steek iets weg, en omdat jy nie hom eerlik en opreg en sonder skaamte geantwoord het nie, het jy hom net meer nuuskierig gemaak waar daardie sjokolade is.)
Kyk 'n bietjie na hierdie video clip wat mooi illustreer hoe naïef-wees, jou meer nuuskierig gaan maak. Let op die ou wat wel weet wat aangaan, minder nuuskierig is. (en minder creepy)
As jy nog nie die boek bestel het nie, doen dit hier: www.gesondeseks.co.za
Posted in Seksologie artikels	| 2 Replies
Posted on October 9, 2013 by Timothy Kieswetter
Die voordeel van tradisie is dat dit die volgende generasie met een hand terughou om nie blindelings om die draai van progressie te jaag nie. Al hoewel ons nie vasgevang kan bly in ons voorouers se gewoontes (tradisies) nie, help dit ons tog om aan ons morele waardes en sosiale etiek vas te hou totdat ons nuwe waardes en etiek as 'n samelewing ontwikkel sonder dat dit eindig in 'n tipe van hippie "free-love" era nie. (Ons het gesien hoe die samelewing weer terug trek van daardie "free-love" era om sy voete te vind in werkbare sosialeaanvaarde "post-AIDS-era" norms en beginsels.)
Maar met die snelheid wat Sosialemedia homself ingewurm het in letterlik elke deel van ons lewens, moet ons die vraag vra, het ons morele waardes, rasionele denke, sosiale etiek, gesonde verstand en werksame verhouding beginsels, agter gebly?
En omdat my fokus op Gesonde Seks is, kan ek met baie sekerheid die bogenoemde vraag beantwoord met 'n harde en duidelike: "JA! Ons etiek en sosiale reëls het nog nie vinnig genoem ingehaal met Facebook, Twitter, Whatsapp, BBM, en online chat nie."
Die affairs gebeur nie meer in die werksplek nie.
Die sekswerkers word nie meer op die staathoeke opgetel nie.
Die strippers word nie meer besoek op werk-naweek-trips nie.
Dit is nie meer jou jaloerse beste vriendin/vriend wat jou man/vrou wil steel nie.
Ons offer sommer onsself vrywilliglik op die sosiale-altaar om geslag te word!
Sosialemedia het die nuwe skelmpie geword in elke verhouding.
Die rede hoekom die meeste van ons nie die gevaartekens al kan raak sien nie, is omdat die nuwe sosialemedia nie enige van ons ou tradisies breek of verhoudings etiek oorskry nie. (Totdat dit te laat is)
Daar is mos nie 'n reël wat 'n man keer om met die teenoorgestelde geslag te praat by sy werk nie.
So hoekom moet hy nou skuldig voel as hy 'n whatsapp gesprek het met 'n vrou wie hy nog nooit eers ontmoet het nie?
Daar is mos nie 'n reël wat 'n vrou keer om langs haar man in die bed te lê en 'n sappige liefdes roman te lees nie.
So hoekom moet sy nou skuldig voel as sy deur iemand se Facebook News Feed lees, langs haar man in die bed?
Daar is mos nie 'n reël om by jou beste pelle af te pak oor jou frustrasies in jou verhouding nie.
So hoekom moet ons skuldig voel om ons probleme te begin met 'n # en dit te Tweet?
Ons nuwe manier van menswees het nie saam met gesonde, verstaanbare en getoetste etiek en reëls gekom nie. En die ou reëls, tradisie, etiket en morele waardes het nie sosialemedia in gedagte gehad toe dit in ons samelewing aanvaar was as die norm nie.
Op my Gesonde Seks Facebook blad wat nou 30 000+ aanhangers het, sien ek op 'n daaglikse basis hoe sosialemedia haarself dieper en dieper in wurm as die skelmpie in elke verhouding.
Maar niemand van ons sien dit as 'n skelmpie nie, want ek het nog nie seks gehad met die persoon nie, redeneer ons!
Wat is 'n foto nou stuur, heen en weer?
Wat is 'n bietjie los praat, nou eintlik?
Wat is so bietjie aandag soek, so vreeslik?
Wat is so bietjie emosionele support, nou verkeerd?
Wat is so bietjie deur foto albums scroll, nou regtig?
Wat is 'n friend accept, like, share, follow en poke, nou werklik?
Wat is die 24 uur aangeskakelgeid, 'n probleem?
Nee, ek weet nog nie. Niemand van ons doen nie. Maar wat ek wel weet is my inbox loop oor en my beradingsdagboek is propvol, waar sosialemedia die skelmpie is.
Hier is een van die vrae van anoniem wat ek net vanoggend ontvang en antwoord het.
Ek is nou in die 8ste maand van my swangerskap met net 'n paar wekies oor. Dit is my 2de baba en ons, veral my seuntjie sien baie uit. Dit was nie die maklikste swangerskap nie en toe vind ek op 7mnde uit my man 'praat' seksuele praatjies op verskeie websites en whatsapp met 'n hele paar vrouens.
Hy se dit was onskuldig en het skuld aanvaar en erken. Ek weet nie hoe om oor die seer van die situasie emosioneel en in die slaapkamer te kom nie. Dit was nogals 'n skok omdat hy een van daai wonderlike mans is wat jy dit nie van sal verwag nie. Ek het nooit gedink so iets sal met ons gebeur nie. Ek is maar 28 en hy 33.
Het jy dalk enige raad vir my."
Hier is my antwoord vir haar.
"Eerstens, baie geluk met jou amper klaar swangerskap.
Daar is niks wat ek sal kan sê wat die seer en skok sal kan wegneem nie, behalwe om vir jou te sê dat dit 'n baie algemene probleem is nie net onder mans nie, maar vrouens ook.
Dit begin baie onskuldig met lekker chats, en voordat ons onsself weer kan kry, is daar 'n seksuele aspek.
Die rede hiervoor is nie omdat daar noodwendig fout is met die huwelik nie of omdat jou man nie meer gelukkig met jou nie, maar eerder net omdat ons wêreld rondom ons verander het.
Ons sosiale tegnologie het so vinnig ons lewens oorgeneem, dat ons nog nie mentally weet hoe om dit te beheer nie.
Ons het nog nie 'n gesonde sosiale aanvaarbare etiket ontwikkel oor wat is gesond en ongesond by sosialemedia nie.
Jou man het dit nie aspris gedoen nie, hy het net in die sosialemedia lokval geval, want daar is nog geen duidelik waarskuwing tekens of reëls om hom daarvan weg te stuur nie.
Ek stel voor julle stel saam Sosialemedia huisreëls op vir julle wat julle al twee veilig in voel sonder om julle vryheid te beïnvloed nie.
Ek glo dit sal 'n goeie begin wees."
Toe ek en Janet begin het met Gesonde Seks op Facebook toe moes ons vinnig-vinnig reëls neerlê, want geen van die gesonde beradings etiket het die nuwe uitdagings van sosialemedia aangespreek nie. En ons albei het ons tone in warm water gedruk.
Maar omdat ons nie bereid is om naïef deur die lewe te gaan nie of om alleen deur die lewe te gaan nie, het ons saam gesit en ons eie "Timothy en Janet Sosialemedia Huisreëls" gemaak waarmee ons albei saam op besluit het en afgeteken het op, en by gebly het. (Want wie kan met vuur speel en nie brand nie?)
En hierdie Sosialemedia Huisreëls van ons word gereeld opdateer en hopelik sal ons en julle morele waardes, sosiale etiek, aanvaarbare en werksame verhoudings weer sy voete vind in die digitale sosialemedia era.
Maak seker jy lees ook my vorige artikel oor Sosialemedia Affairs.
Posted in Seksologie artikels	| 1 Reply
Hier's my probleem met die "SEKS VOOR DIE HUWELIK AS SONDE" boodskap
Posted on September 6, 2013 by Timothy Kieswetter
Nou dat ek almal se aandag het, wil ek net die artikel begin om te noem dat ek ook glo dat die veiligste plek vir seks om plaas te vind is in 'n gesonde huwelik. En ek dink ook daar is baie onnodige seer en hartseer betrokke in 'casual sex'.
Wat ek egter nie mee saam stem is die manier HOE die kerk hierdie boodskap van gesonde seks in die huwelik oor die jare oorgedra het en steeds mee volhou.
Ek is al baie lank van die opinie dat die "SEKS VOOR DIE HUWELIK AS SONDE" boodskap nie werk nie. Jy mag dalk vir my wil sê:
"Maar dit is wat die Bybel sê."
"Moenie God se standaard verlaag nie."
"Sonde bly sonde."
Jy hoef nie. My ore tuit alreeds!
As ons regtig-egtig so hard glo dat dit beter is om te wag met seks totdat ons getroud is en dat ons in hierdie besigheid (kerk/Christenskap) is om mense te help, maak dit dan nie sin om alles in ons vermoë te doen om die mense te help om so maklik as moontlik die boodskap te neem en te volg nie? Ek dink aan die spreekwoord, jy kan meer vlieë vang met 'n bietjie heuning as met baie asyn.
Maar ongelukkig is asyn vir baie jare, generasie en eeue al deel van die godsdienstige juk wat op mense geplaas word. "Draai of braai, boeta!" (Of is dit in hierdie geval "Knyp of buk, sussa!"?)
Is Jesus se onvoorwaardelike liefde, nie 'n sterk genoem boodskap van oortuiging nie?
Wil nie almal gesonde en lewens van oorvloed geniet nie?
En as ons regtig-egtig glo ons as Christene het die antwoord tot so 'n lewe, (en ek glo werklik ons het), dan moet ons mos uit ons pad uit gaan om Jesus se woorde in Matteus 11:30 te ego:
"Want My juk sal sag op julle skouers rus en my las is lig om te dra."
Ek sien nie die vingerswaaiende-Bybel onder die arm-draai of braai Jesus hier nie.
Ek sien 'n Jesus wat die mens verstaan.
Ek sien 'n Jesus wat die mens lief het.
Ek sien 'n Jesus wat die mens wil lei, met sagkens en teerheid.
Ek sien 'n Jesus wat met elke individu 'n verhouding mee wil aanknoop, inplaas van om net die hemel vol te wil maak.
Ek dink daar is 'n BAIE beter manier om mense te kry om langer te wag met seks as die baie oneffektiewe vingerswaaiende-Bybel onder die arm-seks voor die huwelik is sonde boodskap.
Maar voordat ek enige aandag kan spandeer aan die nuwe manier, moet ons eers saam stem dat die huidige manier van doen, werk nie.
En hier is hoekom dit nie werk nie. (Wel een van die redes!)
In my navorsing oor die Afrikaanssprekende Christen se seksuele belewenisse, vind ek 'n effens konserwatiewe blanke dame tussen die ouderdom 35-44. Sy is getroud in haar eerste huwelik. Afrikaans is haar huistaal en sy is lidmaat aan die NG Kerk.
Hier is haar antwoord op my navorsingsvraag:
V: "Watse rol het jou geloof gespeel ten opsigte van jou seksualiteit?"
A: "Die Here het gesê dat seks slegs plaasvind as jy getroud is en omrede dit alreeds voor my huwelik plaasgevind (verkrag en molestering) het dit vir my gevoel asof ek nie meer 'n kind van God is nie."
Gee dit so 'n oomblik om in jou hart te gaan lê.
Het dit jou al getref?
Voel jy die 'heaviness' van haar woorde?
Dit suig al die lewe uit jou uit!
Iewers het ons as kerk en Christene hierdie middeljarige Afrikaanssprekende Christen 'n groot onreg aan gedoen. JA – ONS! Nie haar verkragters en molesteerders nie. Ek en jy. Haar broers en susters in die geloof. Ons het haar laat voel dat sy NIE MEER KWALIFEER OM 'N KIND VAN GOD TE WEES NIE.
Nie as gevolg van watse erge verkeerd aan haar gedoen was nie, MAAR AS GEVOLG VAN HIERDIE VERDOMDE BOODSKAP VAN SEKS VOOR DIE HUWELIK AS SONDE.
Sy het groot geword dat die mees belangrikste ding in haar lewe is haar maagdelikheid!
Sy het groot geword dat die grootste sonde wat sy op hierdie aarde kan doen is om nie as 'n maagd te trou nie.
En hierdie twee beginsels is oor en oor in haar ingedril met die woorde "GOD Sê" en "DIE BYBEL Sê".
Waar is die sagte juk?
Waar is die ligte las?
Waar is die sagkens?
Waar is die teerheid?
Waar is die arm om die skouer?
Waar is die ween saam?
NEE, al wat sy kry is 'n vingerswaaiende-Bybel onder die arm-Seks voor die huwelik is sonde.
Ons kan nie verwag dat mense die mooi in seks gaan kan raak sien as die kerk 9/10 keer die klem lê op die sonde nie.
Dit is soos om vir jou kind te leer van gesonde eet gewoontes en al wat jy vir hom sê, gil, skree en indril: "MOENIE JOU KOS OP DIE GROND GOOI NIE!"
Asof dit die kind gaan enige iets positief leer van gesonde eet gewoontes?!
Dit gaan die kind net baie nervous maak wanneer hy saam met jou aan tafel sit en eet.
En bewaar sy siel as hy ooit iets op die vloer mors. Dalk val die vurk, of iemand stap verby en stamp hom en kos val op die vloer.
Die kyk in daardie kind se oë.
Die gevoel in daardie kind se hart.
Die selfbeeld en selfvertrou van daardie kind,… WEG!
Net soos wat ons middeljarige Afrikaans dame gevoel het toe sy kos op die vloer gemors het, per ongeluk! Dat dit haar outomaties diskwalifiseer om by haar VADER se tafel aan te sit.
Wie is ek of jy om mense te diskwalifiseer om aan ons VADER se tafel te sit, as Jesus self nie eers enige iemand diskwalifiseer nie?
Wanneer gaan ons snap dat dit nie is WAT ons sê nie, maar HOE ons dit sê wat die verskil is tussen
Sonde en Geregtigheid
Maar hier is die kruks van dit alles. Hier is die stopblok.
Die meeste van ons hou hardkoppig aan glo wat ons hardkoppige voorouers vir ons geleer het oor seksualiteit en spiritualiteit.
Ons sal nie mense soos hierdie middeljarige Afrikaanssprekende NG Kerk-gaanende dame kan help totdat ons nie self ons eie harte ondersoek en ons eie Seks IQ verhoog en gesond kry nie.
So wat van ons leer die mense 'n nuwe beginsel oor seks voor die huwelik?
Dat daar is een ding wat belangriker is as jou maagdelikheid!
…EN DIT IS JY!
Om meer te lees oor wat ek as Gesonde Seks beskou en wat ek uit die Bybel kry oor seksualiteit, gaan kry my boek "Wat Adam my van Seks geleer het" vanaf ons aanlyn boekwinkel:
Die lank en kort van penis vergroting.
Posted on April 10, 2013 by Timothy Kieswetter
Kom ons begin by die begin. Is die grootte van 'n man se penis regtig so 'n belangrike saak?
Ja en nee. Dit speel 'n verskriklike groot rol maar ook nie regtig nie. Kom ek probeer my verduideliking so kort as moontlike te hou, terwyl ek dit probeer langer uitrek.
Studies het gewys dat 85% van vrouens is wel tevrede met hulle man se penis grote, maar slegs 55% van dieselfde mans is tevrede met hulle eie grootte.
So die grootte van jou meneer maak nie vir jou vrou soveel saak nie, maar wel vir jouself. (Hou net in gedagte as jy dalk "hang" soos wat jy graag so wou gehang wees, is daar 'n baie goeie kans dat jou vrou die berge in sal hardloop wanneer sy jou sien.)
Maar omdat 'n man se ego, manlikheid en seksuele lus direk gekoppel is aan sy beeld van sy penis, maak die grootte wel saak.
Om voort te gaan moet ons na drie kante van hierdie ding kyk.
1) Hoe groot die penis van die man is wanneer ons dit met 'n liniaal meet. (Nee, moenie een gaan haal nie.) (Biologiese-grootte)
2) Hoe groot die penis vir die man voorkom. (Sielkundige-grootte)
3) Hoe groot is die funksie van die man se penis. (Funksionele-grootte)
As jy gehoop het ek het oefeninge wat jou biologiese-grootte van jou penis gaan vergroot, mag jy dalk teleurgesteld wees. Jou penis is nie 'n spier nie, en hy gaan nie groter word soos wat jy hom meer oefen nie. Jou penis bestaan uit weefsel wat vol bloed word soos wat jy 'n ereksie kry. Die meeste mans se grote tydens 'n ereksie is iewers tussen 12.9 – 16cm, maar in sy flaccid state, (wanneer hy slap is), is elke man se biologiese-grootte anderste. (Dink net hoe sou die kondoom maatskappy gesukkel het om verskillende sizes te bemark: "Ag shame", "amper daar", "normaal", "geseënd", "you wish".)
Sal jy my glo as ek vir jou sê jou penis is eintlik dubbel so lank as wat jy dink dit is?
Die deel van jou penis wat jy sien is maar net die deel wat uitsteek, maar as jy jou vingers neem en voel onder jou skrotum sal jy voel hoe jou penis aanhou binne in jou lyf. (Asb as jy hierdie artikel by die werk of in die woonkamer lees, moenie nou voel nie.) Jy sal dit veral voel tydens 'n ereksie tussen die anus en skrotum. (Onthou hierdie plek, want dit is die man se turbo knoppie.)
As jy absoluut daarop aandring, kan jy vir 'n penisvergroting gaan waar hulle jou penis 'n bietjie meer 'uitskuif'. So jou penis word nie eintlik groter nie, maar net meer sigbaar.
Daar is ook ander penisvergroting-apparate, soos die penispomp, wat beweer om die penis te vergroot, maar hierdie pomp forseer net meer bloed in jou penis en dus swel jy groter op, maar sodra jy weer gaan sak gaan jy terug keer na jou normale grote. So tensy jy elke keer eers wil pomp voordat jy pomp is dit nie noodwendig vir jou nie. (Wees versigtig, want jy kan ook teveel bloed in jou penis in pomp dat een van jou are bars wat nooit goed is nie.)
Enige ander pille, smeermiddels of wondertegnieke wat beloof om jou biologiese-grootte te vergroot, loop weg daarvan, want dit is alles net geldmaak-gimmicks.
Dit is in elk geval net die eerste 5cm van die vrou se vagina waar al die senuweepunte is, so as die lengte van die penis nie 'n funksionerende rol speel nie, moet dit meer van 'n sielkundige rol speel.
Mans se identiteit en manlikheid is in baie opsigte gekoppel aan hulle penis en seksuele vermoë. Ons vergelyk onsself van laerskool met ander seuns en begin die "myne is groter as joune" kompetisie. Daar is twee belangrike faktore om hier te adresseer.
Puberteit. Dit is nou maar 'n feit van die lewe dat sommige seuns vinger en vroeër gaan ontwikkel as ander en dit is waar die sielkundige trauma begin. Die gevoel dat jy nie man genoeg nie. Jy is nog 'n seuntjie, jy is nie 'n man nie. En al hierdie "manlikheid" word slegs gemeet deur hoe lank jy meet.
Aan die einde van puberteit is die meeste mans dieselfde grote, maar niks van dit maak saak vir die seun wat laat begin ontwikkel het nie, want in sy kop kan hy nie die mas van manlikheid opkom nie. In sy geestesoog sien hy homself as hierdie haarlose klein "vienna" wat nie eers hang nie, wat net staan, voor twee droë rosyntjies vs. die perdmens. En in sy kop is alle mans perdmense, en net hy nog seuntjie.
Die tweede faktor wat 'n rol speek in die sielkundige-grootte van 'n man se penis is illusie.
Ons almal het al 'n toorkunsie gesien. Het hy regtig die dame in twee gesaag? Het hy regtig die muntstuk laat verdwyn (daar is baie sulke talentvolle mense in Suid-Afrika wat geld laat verdwyn). Dit is alles goeie illusies.
En wanneer jy na jou self kyk, in ander woorde jy buig jou kop en kyk af na jou penis, sal hy kleiner lyk as wat jy reguit kyk na iemand anderste se penis. Omdat jy die hele penis kan sien, inplaas van net die bo deel van jou eie. So wees gerus dat wanneer 'n ander man na jou penis kyk sal hy dink dis groot.
Moenie eers begin om jouself met die penisse op tv te vergelyk nie, want alles wat jy sien op TV is groter as in die regte wêreld. (Maar dan moet ek hier by voeg dat sommige mans in die porn industrie is meer perd as mens, maar okay, ons praat nou van normale mense.)
So as ons die sielkundige aspekte rondom penisgrote begin verstaan, sal ons begin verstaan dat jy die enigste een is wat jou "klein" penis raak sien. Ander mans sal na jou penis kyk en dink dit is "groot" en 'n vrou sal na jou kyk en dink, "dit is 'n penis".
Maar jy kan darem hierdie illusie tegnieke gebruik om vir jouself groter te lyk.
1) Skeer al jou pubiesehare af. Jou penis sal dadelik baie groter lyk, want dit is al wat jou oog nou op moet fokus.
2) Kyk vir jouself meer in die spieël as van bo.
3) Neem foto's van jou penis, want dit sal die porn illusie inbring dat alles op tv is groter, beter en sterker.
Nou, ons het alreeds gesien dat vrouens nie so baie gepla is oor 'n man se penisgrootte nie, of dat die man soos 'n perd gebou hoef te wees om 'n goeie sekslewe te geniet nie. Maar wanneer die man sleg voel of skaam voel oor sy penis, sal dit 'n negatiewe effek hê op sy liefdemaak vermoë.
Vra vir jou vrou om vir jou meneer meer komplemente te gee en 'n bietjie meer van 'n big deal te maak van jou penis. (Dit is nie net vrouens met swak selfbeelde wat konstante bemoedigende komplemente verlang nie, ons mans het ook cheering nodig.)
En die laaste funksionele-groote wenk waarmee ek wil eindig, is om alles van jou penis te gebruik om liefde te maak. Jou hele sielkundige-penis asook jou hele biologiese-penis. Onthou daardie turbo knoppie wat ek vroeër van gepraat het. Die versteekte penis aan die binnekant. Plaas 'n bietjie drukking op daardie turbo knoppie tussen jou anus en skrotum wanneer jy seks het of wanneer jy masturbeer en gebruik so jou penis tot sy volle potensiaal.
©Gesonde Seks, Timothy Kieswetter 2013
Vir meer inligting oor seksualiteit en hoe jy ook 'n Gesonde Sekslewe kan geniet, skryf in vir ons Gesonde Seks Mentorskap by www.gesondeseks.co.za
Posted in Seksologie artikels	| 4 Replies
Gesonde Seks Huiswerk #26 – Driekamp Seks
Posted on December 9, 2011 by Timothy Kieswetter
Ons het van geen-seks huiswerk gegaan tot 'n vinnige quickie-seks laas week. Alles was om jou voor te berei vir vandag se Gesonde Seks Huiswerk – driekamp-seks!
Dit gaan baie beslis jou stamina toets! Seks gaan nie meer vir jou iets wees wat jy doen net voordat jy gaan slaap nie – maar iets waarna jy die heeldag gaan uitsien!
Gesonde seks is nie net om mekaar warm genoeg te vry sodat penetrasie nie te seer is nie. Gesonde seks word nie gejaag nie . . . dit neem sy tyd. Dit verken, bewonder en dit vuur die erotiese vlamme van julle seksualiteit aan.
Driekamp-seks bestaan uit drie verskillende dele: Voel vry om dit aan te pas totdat jy gelukkig is. Maar hier is solank iets om mee te begin:
Aktiwiteit 1: Begin met orale seks vir die man. Baie mans sukkel met prematuur-ejakulasie of sukkel om lank genoeg uit te hou om sy vrou te plesier soos wat hy graag wil. Die beste manier om 'n man beter beheer oor sy ejakulasie te gee, is om vir hom baie seks-oefeninge te gee.
Gebruik al jou kennis om vir hom die beste orale seks te gee, maar moet hom nie klaar maak nie. Kommunikasie is hier van uiterste belang – die man moet vir die vrou sê hoe vêr hy van sy klimaks af is. Stop wanneer dit by 90% kom.
Hierdie mag dalk bietjie oefening neem, maar dit is die moeite werd!
Aktiwiteit 2: Dis nou die vrou se beurt om aan die ontvangkant te wees van orale seks. Die fokus is nou heeltemal op haar. Die man gaan voel asof hy verdere stimulasie nodig hê, maar probeer uithou. Moenie jouself verder stimuleer nie, en moet ook nie dat jou vrou jou verder stimuleer nie. Fokus nou net op die vrou en vat haar hemel toe!
Spandeer genoeg tyd om elke hoek van haar met jou tong en hand te verken. Die wonderlike ding van 'n vrou is dat sy verskeie orgasmes kan geniet so moenie stop nie! Kommunikasie is belangrik en laat sy jou wys wanneer jy harder, sagter, dieper of vinniger moet werk.
Aktiwiteit 3: Nadat sy orgasme bereik het en sy smeek hom om in haar te kom, behoort die man al bietjie afgekoel het en gereed te wees vir nog. Nou kan julle jul gunsteling seks-posisie inneem en die driekamp saam sterk af eindig!
Gesonde Seks Huiswerk #25 – Quickie Seks
Posted on December 2, 2011 by Timothy Kieswetter
Gesonde Seks Huiswerk #25
As jy verlede week se Gesonde Seks Huiswerk stiptelik gevolg het, en geen seks gehad het nie, sal jou mond water vir hierdie week se huiswerk – quickie-seks!
Verlede week se geen seks huiswerk was om die fokus op seksualiteit te plaas en daarom penetrasie vermy. Hopelik voel jy nie soos 'n seksobjek nie, maar voel dit vir jou asof jou huweliksmaat jou liefhet vir wie jy is. Die gevolg is dat jy meer seks sal wil hê – geen seks sal altyd lei tot baie quickie-seks!
Hierdie is nie die quickie-seks wat die vrou vir haar man gee sodat hy dit tog nie op 'n ander plek gaan soek nie. Nee, hierdie quickie is wanneer julle al twee reg is vir 'n oomblik van pure plesier. Dit is wanneer passie julle oorweldig en julle mekaar se klere van mekaar afruk!
Quickies moet spontaan gebeur en moenie geforseer word nie; dit is die gevolg van gesonde seksualiteit.
Wanneer jy volgende keer die passie in jou maat se oë sien, gryp hom/haar net daar en dan en geniet saam 'n lekker quickie!
Gesonde Seks Huiswerk #24 – Geen Seks
Posted on November 25, 2011 by Timothy Kieswetter
Gesonde Seks Huiswerk #24
Hierdie week se Gesonde Seks huiswerk mag dalk vir jou nie soos seks klink nie, maar ek verseker jou dit is! Te veel van ons dink seks moet altyd penetrasie behels – anders is dit mos nie seks nie. Dis 'n baie eenvoudige siening van seks. Seks is eintlik 'n afkorting vir seksualiteit.
Jy kan byvoorbeeld nou ja sê vir seks, maar nee sê vir seksualiteit op die langtermyn. Netso kan jy nee sê vir seks en terselfdertyd ja sê vir seksualiteit op die langtermyn. Dis hoekom is hierdie week se Gesonde Seks huiswerk om geen seks te hê nie. Dis sodat jy bietjie jou langtermyn seksualiteit kan opbou deur nee te sê vir quickies wat die man skuldig en die vrou onbevredig laat.
Dit sal jou ook help om voorspel en naspel te beoefen wat so baiekeer verlore raak wanneer die fokus net op penetrasie is.
Watse boodskap dink jy stuur dit as 'n man slegs liefdevol teenoor sy vrou optree wanneer hy later die aand seks wil hê? Die vrou gaan later begin voel soos 'n seksobjek. Maar watse boodskap stuur die man wanneer hy sy vrou vertroetel en liefkoos net vir die lekker daarvan?
Dis presies wat hierdie week se huiswerk oor gaan. Die doel is nie om mekaar te vermy nie, maar om mekaar die hof te maak – sonder dat seks die uiteinde is. Een van die redes hoekom ons daardie gevoel van verliefwees verloor oor die jare, is omdat ons sekslewe net gefokus is op penetrasie en nie meer deur voorspel, liefkosing en hofmakery nie.
Dus skuif die fokus weg van seks in die kleiner sin van die woord (penetrasie) en fokus op seksualiteit deur intiem te wees sonder penetrasie.
Posted in Seksologie artikels	| Leave a reply
The White Bow dieglashuis.wordpress.com/2020/06/05/the… 1 month ago
Ek dink hierdie video gaan my in die hondehok laat beland. #VrydagRecap 5 months ago
2019 was vir my 'n baie lang jaar, maar ook 'n baie goeie jaar. Ek het ook twee van my slegte gewoontes, een addic… twitter.com/i/web/status/1… 6 months ago
Was 'n goeie jaar gewees. 7 months ago
Lyk nie vir my of ek werk toe sal kan gaan vandag nie. En die reën hou net aan val. Lekkerste verskoning om by die… twitter.com/i/web/status/1… 7 months ago